།དཔལ་ཀྱེ་རྡོ་རྗེ་ཡབ་ཡུམ་གྱི་སྒྲུབ་ཐབས་ཕྱི་ནང་གི་བསྐྱེད་པའི་
རིམ་པའི་རྣམ་པར་བཤད་པ་དགྱེས་རྡོར་
ཆོས་ཀུན་གསལ་བའི་ཉིན་བྱེད་ཅེས་
བྱ་བ་བཞུགས་སོ།
རྒྱ་གར་སྐད་དུ། ཤྲཱི་ཝན་སངྒུ་རུ་བཛྲ་ཨཱ་ཙརྻ་མཧཱ་ཙཀྲ་ནཱ་ཐ་ཧེ་བཛྲ་ཡེ་ན་མཿ༔ བོད་སྐད་
དུ༑ དཔལ་ལྡན་བླ་མ་དམ་པ་རྡོ་རྗེ་སློབ་དཔོན་ཆེན་པོ་འཁོར་ལོའི་མགོན་པོ་ཀྱེ་རྡོ་རྗེ་ལ་ཕྱག་འཚལ་
ལོ༑ ༑རྣམ་ཐར་ཞལ་ལྡན་སྟོང་ཉིད་ཕྱག་གི་ཡལ་གས་མཛེས། །བསྡུ་དངོས་ཞབས་ཀྱིས་བདུད་བཞིའི་
སྟེང་ན་གར་མཛད་པའི། །བདེ་སྟོང་རང་བཞིན་རང་སེམས་རྒྱུ་ཡི་ཀྱེ་རྡོ་རྗེ། །ལམ་དང་འབྲས་བུ་རོ་
གཅིག་གདོད་མའི་མགོན་པོ་རྒྱལ། །འཕགས་པའི་ཡུལ་གྱི་ལྷ་ལམ་ཡངས་པ་ལ། །པཎ་གྲུབ་རྒྱུ་སྐར་
དབང་པོ་བགྲང་ཡས་ཀྱང༌། །རི་བོང་འཛིན་ལྟར་ཀུན་གྱིས་འགྲན་བྲལ་བའི། །སྟོབས་བཅུའི་དབང་
ཕྱུག་བིརླུའི་ཞབས་ལ་འདུད། །ཀུན་ནས་མཛེས་པའི་ཞལ་དཀྱིལ་ཟླ་ལྟར་རྒྱས། །དགའ་བཞིའི་རང་
བཞིན་ཐུགས་རྒྱུད་བདེ་སྟོང་ངང༌། །སྙིང་པོའི་ལམ་གྱིས་འགྲོ་ཀུན་གྲོལ་མཛད་པའི། །ས་སྐྱའི་བླ་ཆེན་
ཡོན་ཏན་བསམ་བཞིན་དད། །དེ་སྲས་བསོད་ནམས་ཡེ་ཤེས་རྩེར་སོན་དང༌། །གྲགས་པ་མཆོག་གི་
རྒྱལ་མཚན་འཛིན་མཛད་ཞབས། །ས་སྐྱ་པཎ་ཆེན་དཔལ་ལྡན་འཕགས་པ་ཡི། །རྣམ་ཐར་བཀའ་དྲིན་
དྲན་པས་ཕྱག་བགྱི་འོ། །གངས་ལྗོངས་བསྟན་པའི་མངའ་བདག་དེ་རྣམས་ཀྱི། །བཞེད་གཞུང་དྲི་མེད་
ཕྱོགས་ཀུན་རྒྱས་མཛད་པའི། །མཁས་ཤིང་གྲུབ་པ་བརྙེས་པའི་སྐྱེས་བུའི་མཆོག །རིམ་པར་བྱོན་པ་
ཀུན་ཀྱང་ཕྱག་གི་གནས། །ཁྱད་པར་སྙིགས་དུས་བསྟན་པའི་ཁང་བཟང་ཆེ། །རྨང་ནས་བསླངས་ཇེ་མཐོར་
བརྩིགས་པའི་ཚུལ་གྱིས་ཏེ་ཕྱོགས་ཀུན་གསལ་མཛད་པའི། །སྔགས་འཆང་བླ་མ་ཀུན་དགའ་རིན་ཆེན་
དེ༑ ༑སྤྲུལ་པའི་སྐྱེས་བུར་ཡིད་ཆེས་དང་བས་འདུད། །གང་དེའི་རིགས་སྲས་བསོད་ནམས་བྱེ་བའི་
1

དཔལ་ཀྱེ་རྡོ་རྗེ་ཡབ་ཡུམ་གྱི་སྒྲུབ་ཐབས་ཕྱི་ནང་གི་བསྐྱེད་པའི་རིམ་པའི་རྣམ་པར་བཤད་པ།
གཏེར། །གྲུབ་པའི་སར་བཞུགས་དབང་པོའི་མཚན་ཅན་དང༌། །སྙན་པའི་གྲགས་པ་འཛམ་གླིང་ཀུན་
གསལ་བའི། །བློ་གྲོས་མཚུངས་མེད་སྦས་པའི་སངས་རྒྱས་རྒྱལ། །འདས་དང་མ་འདས་ད་ལྟའི་དུས་
ཉིད་ཀྱི། །རྒྱལ་དང་དེ་སྲས་སློབ་མར་བཅས་པ་རྣམས། །ལུས་པ་མེད་པ་ཀུན་གྱི་སྤྲོ་བའི་གཞི། །རྗེ་
བཙུན་མུས་པའི་ཞབས་ཟུང་སྤྱི་བོས་མཆོད། །དཔལ་ལྡན་མཐུ་སྟོབས་མགོན་པོ་ལས་འོང་བའི། །དཔལ་
ལྡན་ས་སྐྱའི་རྗེ་བཙུན་ཡབ་ཆོས་མཆོག །དཔལ་ལྡན་ཀྱེ་རྡོར་སྒྲུབ་ཐབས་རྣམ་བཤད་འདི། །དཔལ་
ལྡན་བླ་མའི་གསུང་བཞིན་འཆད་ལ་སྤྲོ། །
འདིར་རྗེ་བཙུན་ས་སྐྱ་པ་ལ་བཀའ་བབས་པའི་མན་ངག་ལུགས་ཀྱི་དཔལ་ཀྱེ་རྡོ་རྗེ་ཡབ་ཡུམ་གྱི་
སྒྲུབ་པའི་ཐབས་ཕྱི་ནང་གི་བསྐྱེད་པའི་རྣམ་པར་བཤད་པ་གོང་མའི་གསུང་རབ་དགྱེས་རྡོར་ཆོས་ཀུན་
གསལ་བའི་ཉིན་བྱེད་ཅེས་བྱ་བ་འདི་འཆད་པ་ལ་སྤྱི་དོན་རྣམ་པ་གསུམ་སྟེ། ཕྱི་བསྐྱེད་པའི་རིམ་པའི་
སྒོམ་དོན་བཤད་པ། ནང་བསྐྱེད་པའི་རིམ་པའི་སྒོམ་དོན་བཤད་པ། ལམ་དེ་དག་ཉམས་སུ་བླངས་པ་
ལས་བྱུང་བའི་འབྲས་བུ་ས་ལམ་བགྲོད་ཚུལ་གྱི་རྣམ་གཞག་བཤད་པའོ། །དང་པོ་ལ་རྗེ་བཙུན་ཡབ་ཀྱི་
བསྐྱེད་རིམ་བཤད་པ་དང་། དེ་དང་ཐུན་མོང་བ་རྣམས་མི་འགལ་ཞིང་། ཐུན་མོང་མ་ཡིན་པ་རྣམས་
མ་འདྲེས་པའི་ཚུལ་གྱིས་ཡུམ་གྱི་བསྐྱེད་རིམ་བཤད་པ་གཉིས། དེའི་དང་པོ་ལ་གཉིས་ཏེ་བཤད་བྱའི་
ཆོས་ངོས་བཟུང་བ། ངོས་ཟིན་པ་དེ་ཇི་ལྟར་བཤད་པའི་ཚུལ་ལོ། །དང་པོ་ལ་གང་ལ་བརྟེན་པའི་རྒྱུད་
ངོས་བཟུང་བ། གང་ནས་བརྒྱུད་པའི་བརྒྱུད་པ་ངོས་བཟུང་བ། དེ་ལས་བྱུང་བའི་སྒྲུབ་ཐབས་དངོས་ངོས་
བཟུང་བའོ། །དང་པོ་ལ་སྟོན་པ་ཧེ་རུ་ཀའི་བྱོན་ཚུལ། བྱོན་ནས་རྩ་བཤད་ཀྱི་རྒྱུད་གསུངས་ཚུལ། དེའི་
ནང་ནས་གང་ལ་བརྟེན་ནས་བཤད་པའོ། །དང་པོ་ལ་དུས་ནམ་གྱི་ཚེ་བྱོན་པ་དང༌། བྱོན་པའི་ཚུལ་དངོས་
བཤད་པའོ། །དང་པོ་ནི་འཕགས་ཡུལ་གྱི་པཎ་གྲུབ་ཁ་ཅིག་སྔོན་བསྐལ་པ་དཔག་ཏུ་མེད་པའི་སྔོན་
རོལ་ཏུ་བྱོན་པར་བཞེད། ཁ་ཅིག་གཉིས་ལྡན་གྱི་དུས་བྱོན་པར་བཞེད་ཀྱང་། འདིར་རྗེ་བཙུན་ས་སྐྱ་པ་
ཡབ་སྲས་ཀྱི་ཐུན་མོང་མ་ཡིན་པའི་བཞེད་པ་རྩོད་དུས། དེའི་ཚེ་རྩོད་པ་བྱས་པས་ཤི་བའི་རོ་རྣམས་ཕྱོགས་མཚམས་
སུ་བསྐྱལ་བས་དུར་ཁྲོད་བརྒྱད་ཆགས། དེ་ལ་བརྟེན་ནས་གདུལ་བྱ་འཁོར་བཅས་བྱུང་བའི་ཕྱིར། མགོ་ཟུག་པའི་དུས་སུ་
2

འཇམ་མགོན་ཨ་མེས་ཞབས་ངག་དབའ་ཀུན་དགའ་བསོད་ནམས་ཀྱི་གསུང་འབུམ། པོད་སོ་གཅིག་པ།
སྤྲུལ་སྐུ་འབྲས་བུའི་ཧེ་རུ་ཀ་བྱོན་པར་བཞེད་དོ། །མཁའ་འགྲོ་རྒྱ་མཚོར། རྩོད་པའི་དུས་ཀྱི་ནང་ཉིད་
དུ༑ ༑བཅོམ་ལྡན་མཐའ་ཡས་པས་འདི་གསུངས། །ཤཱཀྱ་སེང་གེས་གསུངས་པའི་རྒྱུད། །རྣལ་འབྱོར་
ཕལ་ཆེར་གསོན་པའོ། །ཞེས་གསུངས་པ་ལྟར་རོ། །
གཉིས་པ་ལ་གདུལ་བྱ་དྲག་པོ་དབང་ཕྱུག་ཆེན་པོའི་བྱོན་ཚུལ། འདུལ་བྱེད་ཧེ་རུ་ཀའི་བྱོན་ཚུལ།
དེས་ཇི་ལྟར་བཏུལ་བའི་ཚུལ་གསུམ་ལས། དང་པོ་ནི་ཁམས་གསུམ་ལས་གཟུགས་མེད་ཁམས་ལ་ནི་
བདག་པོ་མེད་ལ། གཟུགས་ཁམས་ཀྱི་བདག་པོ་ལྷ་ཚངས་པ། འདོད་ཁམས་རྒྱ་ཆེ་བའི་བདག་པོ་དབང་
ཕྱུག་ཆེན་པོ། རྒྱ་ཆུང་བའི་བདག་པོ་གཞན་འཕྲུལ་དབང་བྱེད་ཀྱི་བདུད་སྡིག་ཏོ་ཅན། བྱེ་བྲག་ཏུ་རི་རབ་
ཀྱི་རྩེ་མོ་མན་ཆད་གླིང་བཞིའི་བདག་པོ་དབང་ལྡན་ན་གནས་པའི་དྲག་པོ་དབང་ཕྱུག་ཆེན་པོ་སྟེ་དྲེགས་
པའི་གཙོ་བོ་བཞི། གཽ་རཱི་ལ་སོགས་པ་དེ་དག་གི་ཆུང་མ་བརྒྱད། འདོད་ཁམས་ཀྱི་ཚངས་པ་ལ་སོགས་
པ་འཁོར་དྲེགས་པ་ཅན་བརྒྱད། དེ་དག་ལས་གཞན་པའི་འཁོར་སྤྲུལ་པ་དང་ཡང་སྤྲུལ་བསམ་གྱིས་
མི་ཁྱབ་པ་དང་བཅས་པ། དེ་དག་ཀྱང་འདོད་ཆགས་ཤས་ཆེ་བས་དུས་བཞིར་ཆུང་མ་དང་སྙོམས་པར་
འཇུག །ཞེ་སྡང་ཤས་ཆེ་བས་མི་རྣམས་ཀྱི་ཤ་ཁྲག་ལ་ལོངས་སྤྱོད། གཏི་མུག་ཤས་ཆེ་བས་ལས་འབྲས་དང་
དེ་ཁོ་ན་ཉིད་ཀྱི་དོན་ལ་རྨོངས་པས་ཉོན་རྨོངས་པ་དུག་ལྔ་ལ་རང་དགར་ལོངས་སྤྱོད་ཅིང་རང་ཉིད་
ཀྱང་ལམ་ལོག་པ་ལ་ཞུགས། གཞན་རྣམས་ཀྱང་ལོག་པའི་ལམ་ལ་སྦྱོར། དྲེགས་པའི་རློམ་ཚིག་ཀྱང་
སྨྲ་བར་བྱེད་དོ། །
གཉིས་པ་ནི་དེའི་ཚེ་དྲག་པ་དབང་ཕྱུག་འཁོར་དང་བཅས་པ་འདུལ་བའི་ཆེད་དུ་ལོངས་སྐུ་རྒྱུའི་ཧེ་
རུ་ཀ་དགོངས་པ་སྣ་ཚོགས་པ་དམ་ཚིག་ཆེན་པོའི་རྣམ་པར་རོལ་པའི་ཏིང་ངེ་འཛིན་ལ་སྙོམས་པར་ཞུགས་
ནས་སྐུའི་བ་སྤུའི་བུ་ག་ནས་སྤྲུལ་པའི་དཀྱིལ་འཁོར་གྱི་འཁོར་ལོ་བསམ་གྱིས་མི་ཁྱབ་པ་གླིང་བཞི་བྱེ་ ག་ནས་སྒལ་པའི་དཀྱིལ་འཁོར་གྱི་འཁོར་ལོ་བསམ་གྱིས་མི་
བ་ཕྲག་བརྒྱར་སྤྲོས། ཁྱད་པར་འཛམ་བུ་གླིང་དུ་སྤྲུལ་སྐུ་འབྲས་བུའི་ཧེ་རུ་ཀ་འཁོར་དང་བཅས་པ་སྤྲུལ་
ལོ༑ ༑
གསུམ་པ་ནི་དྲག་པོ་དབང་ཕྱུག་རང་དང་། དེ་བས་ཆེ་བའི་ལྷ་གསུམ་སྟེ་དྲེགས་པའི་གཙོ་བོ་བཞི་
3

དཔལ་ཀྱེ་རྡོ་རྗེ་ཡབ་ཡུམ་གྱི་སྒྲུབ་ཐབས་ཕྱི་ནང་གི་བསྐྱེད་པའི་རིམ་པའི་རྣམ་པར་བཤད་པ།
ནི༑ གཙོ་བོ་བཅོམ་ལྡན་འདས་ཉིད་ཀྱི་གདན་དུ་མཛད། འདོད་ཁམས་ཀྱི་ཚངས་པ་ལྷ་ཆེན་ཐིག་ལེ་མཆོག་
མ་ལ། །ཆགས་པ་སྐྱེས་པས་གདོང་བཞི་བྱུང༌། །ཞེས་ཚངས་པ་ལ་ཆགས་བྲལ་གྱིས་མ་ཁྱབ། ལ་སོགས་པ་དྲེགས་པ་
ཅན་བརྒྱད་ནི་ལྷ་མོ་བརྒྱད་ཀྱི་གདན་དུ་བྱས། གཞན་འཁོར་བསམ་གྱིས་མི་ཁྱབ་པ་རྣམས་ནི་བྲན་གྱི་
ཚུལ་དུ་ཕྱི་རོལ་གྱི་དུར་ཁྲོད་བརྒྱད་དུ་བསྐྲད་ནས་དེ་དག་གི་ཞེ་སྡང་བཏུལ། འཁྱུད་པ་དང་ཙུམྦྷ་ལ་སོགས་
པས་བདེ་བ་ཆེན་པོའི་རྣམ་རོལ་དུ་མས། འདོད་ཆགས་བཏུལ། སྔགས་ཀྱི་སྒྲ་ལ་སོགས་པས་གཏི་མུག་བཏུལ་
ལོ༑ ༑
གཉིས་པ་བྱོན་ནས་རྩ་བཤད་ཀྱི་རྒྱུད་གསུངས་ཚུལ་ལ། རྩ་བཤད་ཀྱི་རྒྱུད་གསུངས་ཚུལ་དངོས་
དང༌། ཞར་བྱུང་དེ་ལ་འགྲེལ་བྱེད་ཇི་ལྟར་བྱུང་བའི་ཚུལ་ལོ། །དང་པོ་ནི་དེའི་དུས་དྲག་པོ་དབང་ཕྱུག་
ཆེན་པོ་འཁོར་བཅས་བཏུལ་རྗེས་དེ་མ་ཐག་ཏུ་གནས་རྡོ་རྗེ་བཙུན་མོའི་བྷ་གར་ཆུད་པའི་གཞལ་ཡས་
ཁང་གི་ནང་དུ་སྟོན་པ་སྤྲུལ་སྐུ་འབྲས་བུའི་ཧེ་རུ་ཀས་འཁོར་འཇིག་རྟེན་ལས་འདས་པ་མཐའ་ཡས་
པ་ལ་ཆོས་དཔལ་ཀྱེ་རྡོ་རྗེའི་རྒྱུད་འབུམ་ཕྲག་བདུན་པ། རྟོག་པའི་རྒྱུད་འབུམ་ཕྲག་ལྔ་པ་ཙནྡན་འདར་
བྱེད་ཀྱི་གླིང་ཞེས་ས་ལྷའི་ཡུལ་གཅིག་ན་ཡོད་པ་དེ་དང་། རྒྱུད་ཕྱི་མ་ཕྱག་ཆེན་ཐིག་ལེ། ཕྱི་མའི་ཕྱི་མ་ཡེ་
ཤེས་སྙིང་པོ། བཤད་རྒྱུད་ཐུན་མོང་མ་ཡིན་པ་མཁའ་འགྲོ་མ་རྡོ་རྗེ་གུར་གྱི་རྒྱུད། རྒྱུད་སྡེ་གཞན་ཡང་ཐུན་
མོང་བའི་བཤད་རྒྱུད་དཔལ་སམྦུ་ཊ། སྙིང་པོའི་རྒྱུད་གྲུབ་པ་ངེས་པར་བསྟན་པའི་ཐིག་ལེའི་རྒྱུད། འབྲས་
བུའི་རྒྱུད་དེ་ཁོ་ན་ཉིད་སྒྲོན་མ་རྣམས་གསུངས་སོ། །སླར་ཡང་མཛད་པ་བཅུ་གཉིས་ཀྱི་ཚུལ་བསྟན་པའི་
ཤཱཀྱ་སེང་གེ་དེ་ཉིད་ཧེ་རུ་ཀའི་ཚུལ་བཟུང་ནས་རྩ་རྒྱུད་བསྡུས་པ་བརྟག་པ་གཉིས་པའི་བདག་ཉིད་ལེའུ་
ཉི་ཤུ་རྩ་གསུམ་པ་ཤློོ་ཀ་བདུན་བརྒྱ་ལྔ་བཅུ་པ་དང༌། བཤད་རྒྱུད་ཐུན་མོང་དང་ཐུན་མོང་མ་ཡིན་པ་
གཉིས་ཀྱང་གསུངས་སོ། །དེ་རྣམས་ཀྱི་ནང་ནས་རྒྱུད་རྒྱས་པ་གཉིས་ནི་སྒྲ་ནམ་མཁའ་ལ་དེངས་པ་
ཡིན་ཏེ། ཤནྟི་པས་འགྲེལ་པ་མུ་ཏིག་ཕྲེང་བར། དེ་བས་ན་བསམ་གཏན་གྱི་བདུད་རྩིའི་རོ་མ་མྱངས་པར་
ཐོས་བསམ་གྱི་ཤེས་རབ་ཙམ་ལ་ཆགས་བཞིན་དུ་འཆི་བའི་དུས་བྱེད་པར་མ་གྱུར་ཅིག་ཅེས་དགོངས་
ནས་གཞུང་རྒྱས་པ་གཉིས་ནི་ཆེད་དུ་མི་སྣང་བར་བྱས་སོ། །ཞེས་གསུངས་པའི་ཕྱིར་རོ། །
4

འཇམ་མགོན་ཨ་མེས་ཞབས་ངག་དབའ་ཀུན་དགའ་བསོད་ནམས་ཀྱི་གསུང་འབུམ། པོད་སོ་གཅིག་པ།
གཉིས་པ་ཞར་བྱུང་དེ་ལ་འགྲེལ་བྱེད་ཇི་ལྟར་བྱུང་བའི་ཚུལ་ནི། ངོར་ཆེན་རྡོ་རྗེ་འཆང་ཀུན་དགའ་
བཟང་པོས་རྒྱུད་འགྲེལ་གྱི་དཀར་ཆག་ལས། དཔལ་ལྡན་བརྟག་པ་གཉིས་པ་ཡི། །རྒྱུད་ཀྱི་ཚིག་དོན་
འགྲེལ་བྱེད་པ། །རྡོ་རྗེ་སྙིང་པོ་ནཱ་རོ་པ། །ནག་པོ་སྤྱོད་པ་བྷ་ཝ་པ། །ཌཾ་ཀ་ད་ཤ་པདྨ་བ། །མི་ཐུབ་ཟླ་བ་
ཤན་ཏི་པ། །དམ་ཚིག་རྡོ་རྗེ་པད་མྱུག་དང༌། །ཀ་མ་དྷི་ནུ་ཆོས་གྲགས་ཏེ། །འཕགས་ཡུལ་འགྲེལ་པ་
བཅུ་གཉིས་མཐོང༌། །འོན་ཀྱང་ཆོས་གྲགས་འགྲེལ་བ་ནི། །བོད་མར་མཁས་པ་འགའ་ཞིག་བཞེད། །
གངས་རིའི་རྡོ་རྗེས་མཛད་པ་ཡི། །དཀའ་འགྲེལ་ཡོད་མདོ་སྔོན་མ་འགྱུར། །བོད་ན་ར་རྔོག་དཔྱལ་སེ་
སོགས། །བཤད་པའི་བཀའ་སྲོལ་མང་ན་ཡང༌། །མཁས་པའི་གཙུག་རྒྱན་ས་སྐྱ་པའི། །ལུགས་ལ་བླ་
མ་མངའ་རིས་པ། །གསལ་བའི་སྙིང་པོའི་ཚིག་འགྲེལ་དང༌། །སྒྱི་ཆུ་བ་ཡི་དཀའ་འགྲེལ་ཡོད། །རྗེ་
བཙུན་ས་ཆེན་ཡབ་སྲས་ཀྱི། །དཀའ་འགྲེལ་ཉི་འོད་དག་ལྡན་དང༌། །སྤྱི་རྣམ་རྒྱུད་ཀྱི་མངོན་རྟོགས་
སོགས། །ཁྱད་པར་འཕགས་པའི་གཞུང་བདུན་ཡོད། །ཤཱཀྱ་གྲགས་དང་ཁང་སྟོན་ཏེ། །གོང་མའི་རྗེས་
འབྲང་ཊཱིཀྐ་གཉིས། །རྡོ་རྗེ་བསོད་ནམས་དབང་ཕྱུག་གྲགས། །ཆོས་ཀྱི་སེང་གེ་གཞོན་ནུ་འབུམ། །ཀུན་
དགའ་འོད་ཟེར་བཀྲ་ཤིས་དཔལ། །རྡོ་རྗེ་ཚུལ་ཁྲིམས་འདྲེ་སྟོན་ཏེ། །འཕགས་པའི་རྗེས་འབྲང་ཊཱིཀྐ་
བརྒྱད། །ཆོས་རྗེ་བླ་མ་གནས་དྲུག་པ། །འཇིགས་མེད་གྲགས་དང་བསོད་ནམས་གྲགས། །རྒྱལ་པོ་
དཔལ་དང་རྒྱ་སྟོན་དང༌། །ཀུན་གཞོན་ཀུན་དགའ་བཀྲ་ཤིས་ཏེ། །སྣ་ཚོགས་བསྡུས་པའི་ཊཱིཀྐ་བརྒྱད། །
ཚུལ་ཁྲིམས་རྒྱལ་མཚན་གཟུངས་ཀྱི་དཔལ། །གྲགས་རྒྱལ་བློ་གྲོས་སེང་གེ་སྟེ། །མཆན་དང་དག་ཆུང་
བསྲེས་པ་བཞི། །ཡེ་དང་གཉན་སྟོན་གུང་པ་དང༌། །སྟོན་གཞོན་རྡོ་རྗེ་ཤེས་རབ་སྟེ། །འཕགས་པའི་
རྗེས་འབྲངས་ཟིན་བྲིས་ལྔ། །གཞན་ཡང་འདིས་བྱས་མེད་པ་ཡི། །ཊཱིཀྐ་ཟིན་བྲིས་དཀའ་འགྲེལ་སོགས། །
སྔ་རབས་མཁས་པས་སྦྱར་བ་ཡི། །ཡིག་ཆ་རབ་ཏུ་མང་པོ་མཐོང༌། །ཞེས་གསུངས་པ་ལྟར་རོ། །
གསུམ་པ་དེའི་ནང་ནས་གང་ལ་བརྟེན་ནས་བཤད་པ་ནི། རྩ་རྒྱུད་ཕྱི་མའི་ལྔ་པ་ཧེ་རུ་ཀ་མངོན་
པར་འབྱུང་བའི་ལེའུ་ལ་སོགས་པའི་སྙིང་པོ་ཀྱེ་རྡོ་རྗེའི་དཀྱིལ་འཁོར་གསལ་བར་སྟོན་པའི་གཞུང་རྣམས་
ལ་བརྟེན་ནོ། །
5

དཔལ་ཀྱེ་རྡོ་རྗེ་ཡབ་ཡུམ་གྱི་སྒྲུབ་ཐབས་ཕྱི་ནང་གི་བསྐྱེད་པའི་རིམ་པའི་རྣམ་པར་བཤད་པ།
གཉིས་པ་གང་ནས་བརྒྱུད་པའི་བརྒྱུད་པ་ངོས་བཟུང་བ་ལ། སྤྱིར་འཕགས་པའི་ཡུལ་གྱི་བཤད་
སྲོལ་ཇི་ཙམ་ཡོད་ཚུལ། དེ་ལས་བོད་ཀྱི་བླ་མ་རྣམས་གང་གི་རྗེས་སུ་འབྲངས་དཔྱད་པ། བྱེ་བྲག་ཏུ་
སྙིང་པོར་གྱུར་པའི་ལམ་སྲོལ་ངོས་བཟུང་སྟེ་བཤད་པའོ། །དང་པོ་ལ་འཕགས་ཡུལ་དུ་ལམ་གྱི་ལུས་
ཡོངས་སུ་རྫོགས་པ་དྲུག་སྟེ། གྲུབ་པ་བརྙེས་པའི་སློབ་དཔོན་ཆེན་པོ་པདྨ་བཛྲ་གྱི་བཤད་སྲོལ། གྲུབ་
ཆེན་མི་ཐུབ་ཟླ་བའི་བཤད་སྲོལ། རྩོད་དུས་ཀྱི་ཐམས་ཅད་མཁྱེན་པ་གཉིས་པ་ལྟ་བུ་སློབ་དཔོན་ཤནྟི་
པའི་བཤད་སྲོལ། སློབ་དཔོན་དམ་ཚིག་རྡོ་རྗེའི་དངོས་སློབ་ནག་པོ་ཤནྟ་བྷ་དྲའི་བཤད་སྲོལ། ཁ་ཆེ་སྙན་
གྲགས་བཟང་པོས་མཛད་པའི་ནཱ་རོ་འགྲེལ་ཆེན་དུ་གྲགས་པའི་བཤད་སྲོལ། མངའ་བདག་མཻ་ཏྲི་པའི་
བཤད